C 15/66
EL
Επίσημη Εφημερίδα της Ευρωπαϊκής Ένωσης
12.1.2022
Τετάρτη 19 Μαΐου 2021
άνθρακα (CCFD) για έργα που χρησιμοποιούν ανανεώσιμες πηγές ενέργειας ή με χαμηλές εκπομπές υδρογόνου — θα μπορούσαν να εξεταστούν για μια μεταβατική περίοδο για την προώθηση της απαλλαγής από τις ανθρακούχες εκπομπές μέσω της διατήρησης της ανταγωνιστικότητας του υδρογόνου σε τομείς ζωτικής σημασίας· επισημαίνει την ανάγκη να διασφαλιστεί ότι η αντιστάθμιση θα παραμείνει αναλογική και να αποφευχθεί η αλληλεπικάλυψη των επιδοτήσεων τόσο για την παραγωγή όσο και για τη χρήση, η δημιουργία τεχνητών αναγκών και οι αδικαιολόγητες στρεβλώσεις της αγοράς· ζητεί να αναπτυχθεί ταχέως ένα πιλοτικό σχέδιο για τις συμβάσεις επί διαφοράς για τον άνθρακα, ιδίως για τον καθαρό χάλυβα· επισημαίνει ότι οι δημόσιες συμβάσεις βιώσιμων λύσεων, όπως ο πράσινος χάλυβας για κατασκευές ή ανακαινίσεις, μπορούν επίσης να συμβάλουν σε απτή και προβλέψιμη ζήτηση· τονίζει ότι οι πολιτικές που εστιάζονται στη ζήτηση θα πρέπει να συνάδουν με άλλα μέτρα πολιτικής και να υπόκεινται σε εμπεριστατωμένη εκτίμηση επιπτώσεων, προκειμένου να αποφευχθούν αρνητικές επιπτώσεις για τις ενεργοβόρες βιομηχανίες οι οποίες βρίσκονται αντιμέτωπες με διεθνή ανταγωνισμό· 41. σημειώνει ότι υπάρχουν εμπόδια σε ορισμένα από τα ισχύοντα κανονιστικά πλαίσια για τη χρήση του υδρογόνου· ενθαρρύνει την Επιτροπή και τα κράτη μέλη να προσαρμόσουν τα εν λόγω ρυθμιστικά πλαίσια προκειμένου να τονωθεί η ζήτηση υδρογόνου και να εξαλειφθούν τα αντικίνητρα, όπως οι νομικές αβεβαιότητες· 42.
προτρέπει την Επιτροπή να προωθήσει ηγετικές αγορές για τεχνολογίες ανανεώσιμου υδρογόνου και τη χρήση τους για μια κλιματικά ουδέτερη παραγωγή, ιδίως στη χαλυβουργία, στην τσιμεντοβιομηχανία και στη χημική βιομηχανία, στο πλαίσιο επικαιροποίησης και εφαρμογής της νέας βιομηχανικής στρατηγικής για την Ευρώπη· καλεί την Επιτροπή να αξιολογήσει την επιλογή να αναγνωρίσει τον χάλυβα που παράγεται με ανανεώσιμο υδρογόνο ως θετική συμβολή στην επίτευξη των στόχων μείωσης των εκπομπών CO2 για όλο τον στόλο· περαιτέρω καλεί την Επιτροπή να υποβάλει σύντομα μια ενωσιακή στρατηγική για τον καθαρό χάλυβα, η οποία μεταξύ άλλων θα πρέπει να εστιάζει κατάλληλα στη χρήση ανανεώσιμου υδρογόνου· 43.
υπενθυμίζει ότι ο τομέας των μεταφορών ευθύνεται για το ένα τέταρτο των εκπομπών CO2 στην ΕΕ και είναι ο μόνος τομέας όπου δεν ελαττώθηκαν οι εκπομπές σε σύγκριση με τη βάση αναφοράς του 1990· υπογραμμίζει τις δυνατότητες του υδρογόνου να αποτελέσει ένα από τα μέσα που χρησιμοποιούνται για τη μείωση των εκπομπών CO2 στους τρόπους μεταφοράς, ιδίως όταν ο πλήρης εξηλεκτρισμός είναι πιο δύσκολος ή δεν είναι ακόμα δυνατός· τονίζει ότι η ανάπτυξη υποδομών ανεφοδιασμού είναι απαραίτητη για την τόνωση της χρήσης υδρογόνου στον τομέα των μεταφορών· υπογραμμίζει, στο πλαίσιο αυτό, τη σημασία της αναθεώρησης του κανονισμού ΔΕΔ-Μ (διευρωπαϊκό δίκτυο μεταφορών) (20) και της οδηγίας για τις υποδομές εναλλακτικών καυσίμων, προκειμένου να διασφαλιστεί η διαθεσιμότητα δημοσίως προσβάσιμων σταθμών ανεφοδιασμού με υδρογόνο σε ολόκληρη την ΕΕ, με τη συμπερίληψη συγκεκριμένων στόχων για την ενσωμάτωση των υποδομών υδρογόνου στα συστήματα μεταφορών· χαιρετίζει την πρόθεση της Επιτροπής να αναπτύξει υποδομές ανεφοδιασμού με υδρογόνο στο πλαίσιο της στρατηγικής για βιώσιμη και έξυπνη κινητικότητα και να αναθεωρήσει την οδηγία για τις υποδομές εναλλακτικών καυσίμων· υπογραμμίζει περαιτέρω την ανάγκη δημιουργίας συνεργειών μεταξύ των στρατηγικών ΔΕΔ-Μ, ΔΕΔ-Ε και εναλλακτικών καυσίμων, οδηγώντας σε σταδιακή ανάπτυξη των σταθμών ανεφοδιασμού με υδρογόνο, συνοδευόμενη από τις βασικές τεχνικές απαιτήσεις και τα εναρμονισμένα πρότυπα βάσει εκτίμησης κινδύνου· 44.
υπογραμμίζει ότι τα χαρακτηριστικά του υδρογόνου το αναδεικνύουν σε πολλά υποσχόμενο υποψήφιο για την αντικατάσταση των ορυκτών καυσίμων και τη μείωση των εκπομπών αερίων του θερμοκηπίου για ορισμένους τύπους μεταφορών· τονίζει ότι η χρήση υδρογόνου σε καθαρή μορφή ή σε μορφή συνθετικού καυσίμου ή βιοκηροζίνης αποτελεί βασικό παράγοντα για την υποκατάσταση της κηροζίνης ορυκτών καυσίμων στις αεροπορικές μεταφορές· υπογραμμίζει περαιτέρω ότι το υδρογόνο χρησιμοποιείται ήδη, σε περιορισμένο βαθμό, στον τομέα των μεταφορών, ιδίως στις οδικές μεταφορές, τις δημόσιες συγκοινωνίες και σε συγκεκριμένα τμήματα του σιδηροδρομικού τομέα, ιδίως εκεί όπου ο εξηλεκτρισμός της γραμμής δεν είναι οικονομικά εφικτός· τονίζει ότι απαιτείται ισχυρότερη νομοθεσία για την παροχή κινήτρων για τη χρήση καυσίμων μηδενικών εκπομπών, καθώς και άλλων καθαρών τεχνολογιών, συμπεριλαμβανομένου του υδρογόνου από ανανεώσιμες πηγές, και, από τη στιγμή που είναι πλήρως διαθέσιμα, πιθανόν να αρχίσει να τα χρησιμοποιεί σε βαρέα επαγγελματικά οχήματα και για τις αεροπορικές και θαλάσσιες μεταφορές· 45. καλεί την Επιτροπή να αυξήσει την έρευνα και τις επενδύσεις στο πλαίσιο της στρατηγικής για την αειφόρο και έξυπνη κινητικότητα και να αξιολογήσει κατά πόσον η οδηγία για τις ανανεώσιμες πηγές ενέργειας πρέπει να αναθεωρηθεί προκειμένου να εξασφαλιστούν ίσοι όροι ανταγωνισμού για όλες τις λύσεις ανανεώσιμης ενέργειας στις μεταφορές·
Έρευνα, ανάπτυξη, καινοτομία και χρηματοδότηση 46. τονίζει τη σημασία της έρευνας, της ανάπτυξης και της καινοτομίας σε ολόκληρη την αξιακή αλυσίδα και της υλοποίησης έργων επίδειξης σε βιομηχανική κλίμακα, συμπεριλαμβανομένων των πιλοτικών έργων, και της διείσδυσης τους στην αγορά, προκειμένου το ανανεώσιμο υδρογόνο να καταστεί ανταγωνιστικό και οικονομικά προσιτό και να ολοκληρωθεί η ολοκλήρωση του
(20)
Κανονισμός (ΕΕ) αριθ.
1315/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, περί των προσανατολισμών της Ένωσης για την ανάπτυξη του διευρωπαϊκού δικτύου μεταφορών και για την κατάργηση της απόφασης αριθ.
661/2010/EE (ΕΕ L 348 της 20.12.2013, σ.
1).